Materiál     na    rokovanie    pre    Mestské zastupiteľstvo   v     Ž i l i n e

Návrh plánu kontrolnej činnosti hlavnej  kontrolórky
mesta Žilina na 1. polrok 2010

Materiál obsahuje :
–––––––––––––––
1. Návrh na uznesenie
2. Dôvodová správa
3. Materiál:
    Návrh plánu kontrolnej činnosti hlavnej kontrolórky mesta Žilina na 1. polrok 2010

Predkladá :
–––––––––
Ing. Elena Šuteková
hlavná kontrolórka mesta 

Vypracoval :
––––––––––-
Ing. Elena Šuteková
hlavná kontrolórka mesta 

V Žiline  dňa  01. 12.  2009
NÁVRH   NA   UZNESENIE  MESTSKÉHO ZASTUPITEĽSTVA  v   ŽILINE

Uznesenie č. __________/2009

Mestské zastupiteľstvo v Žiline

I.	Schvaľuje:   
______________________________________________________________

1.	Návrh plánu kontrolnej činnosti hlavnej  kontrolórky mesta Žilina 
                       na 1. polrok 2010

II.	Poveruje  
hlavnú kontrolórku  mesta na výkon kontroly v súlade so schváleným plánom kontrolnej činnosti.
________________________________________________________________

                                                          Dôvodová správa

V zmysle §  18f ods. 1 písm. b) zákona Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov  hlavný kontrolór mesta predkladá Mestskému zastupiteľstvu v Žiline Návrh plánu kontrolnej činnosti hlavného kontrolóra na 1. polrok 2010, ktorý bol v zákonnej lehote – t.j. 15 dní pred prerokovaním v zastupiteľstve zverejnený spôsobom v obci obvyklým – od 30. 11. 2009

	V súlade s § 12  ods. 2. zákona č. 502/2001 Z. z.  o finančnej kontrole a vnútornom  audite a o zmene a doplnení niektorých zákonov súčasťou predloženého materiálu je aj návrh na uznesenie  poveriť  hlavnú kontrolórku na výkon kontrolnej činnosti v súlade so schváleným plánom  kontrolnej činnosti.

Návrh  Plánu
kontrolnej činnosti hlavnej kontrolórky mesta Žilina  na 1.  polrok 2010 
predložený na rokovaní MZ v Žiline, konanom dňa  14. 12. 2009
V súlade s príslušným ustanovením zákona č. 369/1990 Zb. o obecnom zriadení v znení neskorších predpisov ako aj v súlade so zákonom č. 502/2001 z. z. o finančnej kontrole, vnútornom  audite a o zmene a doplnení niektorých zákonov na základe návrhu plánu kontrolnej činnosti hlavnej kontrolórky mesta bude činnosť útvaru hlavnej kontrolórky (ďalej ÚHK) v 1. polroku 2010 vykonávať nasledovné činnosti:
A. Kontrolná činnosť
Východiská pre stanovenie priorít výkonu následnej finančnej kontroly ÚHK v 1.polrok 2010:
1.	Analýza výsledkov hospodárenia Mesta Žilina a organizácií zriadených a založených mestom.
2.	Zaradenie následných finančných kontrol na základe požiadania MsZ v súlade s ustanoveniami § 18f ods. 1 písm. h/ zákona č. 369/1990 Zb. o obecnom zriadení v znení neskorších predpisov.

Vychádzajúc z vyššie uvedených skutočností kontrolná činnosť v 1.polroku 2010 bude realizovaná prostredníctvom kontrol v kontrolovaných subjektoch:
1. v rozpočtových organizáciách zriadených Mestom Žilina
2. v príspevkových organizáciách zriadených Mestom Žilina
3. v obchodných spoločnostiach založených Mestom Žilina
4. na Mestskom úrade Žilina

1. Výkon pravidelnej následnej kontroly
1.1. Kontrola plnenia opatrení prijatých na odstránenie nedostatkov zistených pri kontrolách     
        v roku 2008 a  2009.

1.	Výkon následnej finančnej kontroly
2.1.	Kontrola plnenia príjmov a čerpania výdavkov rozpočtu mesta v priebehu rozpočtového  roka 2009.
2.2.	Kontrola správnosti financovania, oprávnenosť, hospodárnosť a efektívnosť použitia    finančných prostriedkov pri poskytnutých dotáciách – príspevky PO a FO
2.3.	Kontrola plnenia príjmovej časti rozpočtu mesta, kontrola hospodárenia a nakladania s pohľadávkami v rámci II. účtovného okruhu
2.4.	Kontrola hospodárenia v rozpočtových organizáciách  v zriaďovateľskej pôsobnosti mesta – 4 školy 
2.5.	Kontrola príjmovej časti rozpočtu v nadväznosti na implementáciu VZN č. 14/2007 doplnené VZN č. 11/2008 – O reklamných, informačných a propagačných zariadeniach na území mesta Žilina
2.6.   Kontrola uzatvárania zmluvných vzťahov v príspevkových organizáciách mesta.

3. Výkon metodickej kontroly
3.1.	 Kontrola dodržiavania a uplatňovania zákona č. 431/2002 Z. z. o účtovníctve  - inventarizácia majetku k 31. 12. 2009 v kontexte  na Príkaz prednostu č. 1/2009 na odstránenie nedostatkov zistených útvarom hlavného kontrolóra pri kontrole inventarizácie majetku a záväzkov k 31. 12. 2008

4. Ostatné kontroly
4.1. Kontroly vykonávané na základe uznesení MsZ v Žiline
4.2. Kontrola plnenia uznesení prijatých MsZ v Žiline
4.3. Kontrola pokladničnej hotovosti Mestského úradu a Mestskej polície v Žiline
4.4. Kontrola v prípade nedokončených úloh z 2. Polroku 2009 dokončiť zahájené kontroly.

B.  Vedenie centrálnej evidencie
1.	Vedenie centrálnej evidencie sťažností a ich vybavovanie
2.	Vedenie centrálnej evidencie petícií a ich vybavovanie

C. Príprava a tvorba koncepčných a metodických materiálov
1.	Vypracovanie odborného stanoviska k Záverečnému účtu za rok 2009
2.	Spracovávanie odborného stanoviska k návrhu zmien rozpočtu

D. Metodická podpora
1.	Účasť na pripomienkovom konaní ako aj v prípravnom procese interných materiálov MsÚ a mesta Žilina

									Ing. Elena Šuteková
								      hlavná kontrolórka mesta